## **ΕΝΔΕΙΚΤΙΚΗ ΣΤΕΛΕΧΩΣΗ ΚΕΝΤΡΩΝ ΚΟΙΝΟΤΗΤΑΣ**

Το **Κέντρο Κοινότητας** στελεχώνεται ανάλογα με τον πληθυσμό του Δήμου υποχρεωτικά από δύο τουλάχιστον υπαλλήλους, εκ των οποίων ο ένας θα πρέπει να είναι Κοινωνικός Λειτουργός (ΠΕ/ΤΕ Κοινωνικής Εργασίας με άδεια άσκησης επαγγέλματος) – με την δυνατότητα τοποθέτησης και μέλους του υφιστάμενου προσωπικού του δυνητικού δικαιούχου – πλήρους απασχόλησης, που θα είναι και ο βασικός υπεύθυνος και συντονιστής των προγραμμάτων, των δράσεων και των παρεχόμενων υπηρεσιών του Κέντρου Κοινότητας.

Στα Παραρτήματα Ρομά και στα Κέντρα Ένταξης Μεταναστών ορίζεται συντονιστής, επίσης κοινωνικός λειτουργός, ο οποίος συνεργάζεται με το συντονιστή του Κέντρου Κοινότητας αναφοράς. Στις περιπτώσεις των Παραρτημάτων Ρομά όπου το ρόλο συντονιστή έχει Κοινωνιολόγος ή άλλος κοινωνικός επιστήμονας, τότε αυτός παραμένει συντονιστής του Παραρτήματος.

Η **Κινητή Μονάδα** στελεχώνεται ανάλογα με τις διαπιστωμένες πληθυσμιακές ανάγκες της περιοχής παρέμβασης, συμπεριλαμβάνει δύο (2) Κοινωνικούς Επιστήμονες ΠΕ/ΤΕ (Ψυχολόγο και Κοινωνικό Λειτουργό) πλήρους απασχόλησης, καθώς και έναν (1) Οδηγό.

Οι ειδικότητες του προσωπικού που θα στελεχώσει τα Κέντρα Κοινότητας και τα Παραρτήματα του ακολουθούν τις διατάξεις του Π.Δ. 85/2022 (Α΄ 232).

Οι Φορείς Υλοποίησης οφείλουν να μεριμνούν για την επιμόρφωση και τη συνεχή υποστήριξη των στελεχών τόσο της Περιφερειακής Κοινωνικής Πύλης όσο και του Κέντρου Κοινότητας και Κινητής Μονάδας, μέσω ειδικών προγραμμάτων της Γενικής Γραμματείας Διά Βίου Μάθησης και Νέας Γενιάς και άλλων ενδεδειγμένων σεμιναρίων, καθώς και για την ενημέρωσή τους επί εξειδικευμένων θεμάτων που αφορούν σε άτομα τα οποία πλήττονται από πολλαπλό κοινωνικό αποκλεισμό.

## **Ειδικότητες**

Στους παρακάτω πίνακες αποτυπώνεται ο προτεινόμενος αριθμός και οι ειδικότητες των εργαζόμενων ανά δομή, κυρίως για λόγους προγραμματισμού των νέων Δομών που θα ξεκινήσουν την λειτουργία τους την Προγραμματική Περίοδο 2021-2027. Σημειώνεται ότι η κατωτέρω στελέχωση είναι ενδεικτική και μπορεί να προσαρμόζεται αιτιολογημένα ανάλογα με τις ανάγκες εκάστης Δομής. Σε κάθε περίπτωση, όσον αφορά τη στελέχωση των Κέντρων Κοινότητας ισχύουν τα προβλεπόμενα στο άρθρο 4 της υπ’ αριθμ. Δ14.49744/16.05.2023 (ΦΕΚ Β΄3322/19.05.2023) Κοινής Υπουργική Απόφασης με θέμα «Καθορισμός προδιαγραφών λειτουργίας των Κέντρων Κοινότητας».

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ ΕΠΙΤΕΛΙΚΗΣ / ΣΥΝΤΟΝΙΣΤΙΚΗΣ ΔΟΜΗΣ ΚΟΙΝΩΝΙΚΗΣ ΕΝΤΑΞΗΣ** | |
| Ειδικότητα | Άτομα |
| **Κοινωνιολόγος ή Κοινωνικός Επιστήμονας ΠΕ** | 3 |
| **Οικονομολόγος ΠΕ** | 1 |
| **Νομικός** | 2 |
| **Διοικητικός ΠΕ** | 1 |
| **Διοικητικός ΤΕ** | 1 |
| **Διαμεσολαβητής** | 2 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ «ΔΙΕΥΡΥΜΕΝΟΥ ΚΕΝΤΡΟΥ ΚΟΙΝΟΤΗΤΑΣ» ΠΕΡΙΦΕΡΕΙΑΚΩΝ ΕΝΟΤΗΤΩΝ ΚΟΡΙΝΘΙΑΣ, ΜΕΣΣΗΝΙΑΣ** | |
| **Προσωπικό** | **Άτομα** |
| Κοινωνικός Λειτουργός | 2 |
| Ψυχολόγος | 1 |
| **ΠΡΟΣΩΠΙΚΟ ΓΙΑ ΤΗΝ ΚΙΝΗΤΗ ΜΟΝΑΔΑ[[1]](#footnote-1)** | |
| **Προσωπικό** | **Άτομα** |
| Κοινωνικός Λειτουργός | 1 |
| Ψυχολόγος | 1 |
| Οδηγός | 1 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ «ΔΙΕΥΡΥΜΕΝΟΥ ΚΕΝΤΡΟΥ ΚΟΙΝΟΤΗΤΑΣ» ΠΕΡΙΦΕΡΕΙΑΚΩΝ ΕΝΟΤΗΤΩΝ ΑΡΓΟΛΙΔΑΣ, ΑΡΚΑΔΙΑΣ, ΛΑΚΩΝΙΑΣ** | |
| **Προσωπικό** | **Άτομα** |
| Κοινωνικός Λειτουργός | 1 |
| Ψυχολόγος | 1 |
| **ΠΡΟΣΩΠΙΚΟ ΓΙΑ ΤΗΝ ΚΙΝΗΤΗ ΜΟΝΑΔΑ** | |
| **Προσωπικό** | **Άτομα** |
| Κοινωνικός Λειτουργός | 1 |
| Ψυχολόγος | 1 |
| Οδηγός | 1 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ ΓΙΑ ΚΕΝΤΡΑ ΚΟΙΝΟΤΗΤΑΣ**  **(σε Δήμους άνω των 40.000 κατοίκων)** | |
| **Προσωπικό** | **Άτομα** |
| Κοινωνικός Λειτουργός | 2 |
| Ψυχολόγος | 1 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ ΓΙΑ ΚΕΝΤΡΑ ΚΟΙΝΟΤΗΤΑΣ**  **(σε Δήμους άνω των 10.000 και έως 40.000 κατοίκους)** | |
| **Προσωπικό** | **Άτομα** |
| Κοινωνικός Λειτουργός | 1 |
| Κοινωνικός Λειτουργός ή Ψυχολόγος | 1 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ ΠΑΡΑΡΤΗΜΑΤΟΣ ΡΟΜΑ** | |
| **Προσωπικό (ενδεικτικά)** | **Άτομα** |
| Διαμεσολαβητής/τρια | 1 |
| Παιδαγωγός | 1 |
| Επισκέπτης/τρια υγείας / νοσηλευτής/τρια / πτυχιούχος οικονομικής κατεύθυνσης / Διοικητικός υπάλληλος (πλήρους ή μερικής απασχόλησης ανάλογα με τον διαθέσιμο π/υ και τη στελέχωση της κεντρικής δομής) | 3 |
| Κοινωνικός λειτουργός (ΠΕ/ΤΕ Κοινωνικής Εργασίας) / Κοινωνικός επιστήμονας / Ψυχολόγος (ανάλογα με τον διαθέσιμο π/υ και τη στελέχωση της κεντρικής δομής) | 1 |

|  |  |
| --- | --- |
| **ΕΝΔΕΙΚΤΙΚΗ ΣΤΕΛΕΧΩΣΗ ΠΑΡΑΡΤΗΜΑΤΟΣ ΚΕΜ** | |
| **Προσωπικό (ενδεικτικά)** | **Άτομα** |
| Διαπολιτισμικός/ή Μεσολαβητής/τρια | 1 |
| Κοινωνικός Λειτουργός (ΠΕ/ΤΕ Κοινωνικής Εργασίας) | 1 |
| Νομικός / Ψυχολόγος / Διοικητικός υπάλληλος (μερική ή πλήρη απασχόληση ανάλογα με τον διαθέσιμο π/υ και τη στελέχωση της κεντρικής δομής) | 2 |

1. Έδρα των κινητών μονάδων είναι το κάθε Κ.Κ. [↑](#footnote-ref-1)